**INDOKOLÁS**

**Általános indokolás**

Az épített környezet alakításáról és védelméről szóló 1997. évi LXXVIII. tv. (továbbiakban: Étv.) 62.§ (6) bekezdés 6. pontja felhatalmazást ad a települési önkormányzat (fővárosban a kerületi önkormányzat, illetve a fővárosi önkormányzat által közvetlenül igazgatott terület tekintetében a fővárosi önkormányzat) arra, hogy rendeletben állapítsa meg a helyi építési szabályzatát. A község már rendelkezik hatályos helyi építési szabályzattal, mely a 8/2010. (XII.20.) Önk. rendelettel (továbbiakban: HÉSZ) lett elfogadva.

A tervezett közút építési területének biztosítása érdekében szükséges a helyi építési szabályzat és annak mellékletét képező szabályozási terv módosítása, az új közterület határának kiszabályozása. Ennek érdekében a HÉSZ módosítására van szükség.

**A rendelet-tervezet részletes indokolása**

Megállapítja és nevesíti a HÉSZ új mellékleteként beiktatandó szabályozási tervlapot.

2. §

A közlekedési övezet előírásai egészülnek ki a megadott sorokkal: a létesítendő út nevesítésével és a szabályozási szélességének megállapításával.

3. §

A sajátos jogintézmények felsorolása egészül ki a kisajátítás lehetőségével.

4.§

A HÉSZ mellékleteinek és függelékeinek módosítását, valamint a HÉSZ 1. § (2) bekezdése szövegezésének módosítását tartalmazza a helytelen megfogalmazás megszüntetése érdekében.

5.§

Hatályba léptető rendelkezést tartalmaz.